text: farvefotografi
  
  publiceret: 2013-12-13 12:10:39+01:00
  Farvefotografi, bygger i princippet på en opdeling af motivet i tre forskelligt farvede billeder. Farvenegativfilmens emulsion består af tre lag, der er følsomme for blåviolet, grønt og rødt lys; de indeholder bl.a. bromsølv og de såkaldte farvekoblere. 
  Ved fremkaldelsen danner farvekoblerne tre forskellige farver: gul, magenta og cyan; det belyste bromsølv omdannes til metallisk sølv, der fjernes i et blegebad, så kun farverne danner billedet. Se også fotografi.